**Projektas nuotolinio ugdymo platformoje „Ateities inžinerija“**

Progimnazijos 7 klasės mokiniai, vadovaujami technologijų mokytojos Ingos Leskauskienės ir informacinių technologijų mokytojos Rimos Kazlauskienės, prisijungė prie Vilniau Gedimino technikos universiteto organizuojamų veiklų nuotolinio ugdymo platformoje „Ateities inžinerija“. Projektas „Šokančios spalvos“ paįvairins nuotolinį mokymąsi įdomia veikla, skatinančia atkreipti dėmesį į ekologijos problemas, tirti ir puoselėti savo gyvenamąją aplinką, ieškoti pažangių ir perspektyvių jos išteklius tausojančių sprendimų. Mokiniai rinks naudotą įvairiaspalvį plastiką, tyrinės jo savybes, susipažins su jo atliekų poveikiu gamtai, mokysis jį perdirbti ir panaudos kurdami spalvotus šviestuvus. Pasitelkdami moderniųjų technologijų teikiamas galimybes mokiniai ugdysis ateities žmogui reikalingus gebėjimus bei kompetencijas, socializacijos ir komandinio darbo įgūdžius.